
Narvas Kreenholmi tänav 9a asuva maa-ala osa 

tasuta kasutusse andmine (KORTERIÜHISTU ÜHTEHOIDEV)

1. ASJAOLUD JA MENETLUSE KÄIK

KÜ-lt ÜHTEHOIDEV, registrikood 80258758, laekus Narva Linnavalitsusele taotlus, milles palutakse anda tasuta kasutusse Narvas Kreenholmi tänav 9a (katastritunnus 51101:001:0363, transpordimaa 100%) kinnistul asuva maa-ala osa üldpinnaga 1200,0 m2 maja elanikele parkimisplatsi rajamiseks ja jäätmekonteineri paigaldamiseks. 
Parkimisplatsi rajamistööd ja jäätmekonteineri paigaldustööd teostatakse KÜ ÜHTEHOIDEV poolt ja kulul. 
KÜ ÜHTEHOIDEV kohustub tagama kasutusse taotletava maa-ala osa heakorra.  
KÜ ÜHTEHOIDEV taotlust arutati Narva Linnavalitsuse linnavarakomisjoni koosolekul 03.02.2016. a (protokoll nr 2) ning otsustati:
1. Nõustuda KÜ ÜHTEHOIDEV taotlusega ja soovitada anda KÜ-le ÜHTEHOIDEV, registrikood 80258758, avalikku enampakkumist korraldamata määramata ajaks tasuta kasutusse Narvas Kreenholmi tänav 9a (katastritunnus 51101:001:0363, transpordimaa 100%) kinnistul asuva maa-ala osa üldpinnaga 1200,0 m2 maja elanikele parkimisplatsi rajamiseks ja jäätmekonteineri paigaldamiseks.
2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. 

2.2. Korra punktide 7.2 ja 7.2.6 sätestatu alusel võib linnavara korteriühistule või korteriomanike ühisusele linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks. määramata ajaks tasuta kasutusse anda linnavalitsuse korraldusega. 
2.3. Korra punktide 46, 46.4, (muudetud Narva Linnavolikogu 29.01.2009 määrusega nr 2) alusel avaliku enampakkumiseta või eelläbirääkimistega pakkumiseta võib anda kasutusse linnavara Korra punktis 7.2 nimetatud subjektidele.
2.4. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (alapunkt 5.1.3; b) alusel. 

2.5. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Kreenholmi tänav 9a asuva maa-ala bilansiline valdaja.

3.  OTSUS

3.1. Anda KÜ-le ÜHTEHOIDEV, registrikood 80258758, avalikku enampakkumist korraldamata määramata ajaks tasuta kasutusse Narvas Kreenholmi tänav 9a (katastritunnus 51101:001:0363, transpordimaa 100%) kinnistul asuva maa-ala osa üldpinnaga 1200,0 m2 maja elanikele parkimisplatsi rajamiseks ja jäätmekonteineri paigaldamiseks.
3.2. Narva Linnavalitsuse Arhitektuuri- ja Linnaplaneerimise Ametil sõlmida KÜ-ga ÜHTEHOIDEV punktis 3.1. nimetatud maa-ala osa tasuta kasutusleping.

4.  RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks KÜ-le ÜHTEHOIDEV. 

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

